open-index/open-wikipedia-markdown huggingface dataset:
லோங் தீவுச் சண்டை

**புறூக்லின் சண்டை**, **புறூக்லின் மேட்டுநிலச் சண்டை** ஆகிய பெயர்களாலும் குறிப்பிடப்படும் **லோங் தீவுச் சண்டை** (Battle of Long Island) 1776 ஆகத்து 27 ஆம் தேதி இடம்பெற்றது. 1776 யூலை 4 ஆம் தேதி அமெரிக்க விடுதலைப் பிரகடனத்தின் பின்னர், அமெரிக்க விடுதலைப் போரில் இடம்பெற்ற முதல் பெரிய சண்டை இது. இதில் பிரித்தானியப் படை வெற்றி பெற்றது. வெற்றிகரமான பிரித்தானியப் படை நடவடிக்கையின் தொடக்கமாக அமைந்த இச்சண்டை, உத்திசார்ந்த முக்கியத்துவம் கொண்ட நியூயார்க் நகரத்தின் கட்டுப்பாட்டைப் பிரித்தானியருக்கு வழங்கியது. படைப் பயன்பாட்டிலும், சண்டை உக்கிரத்திலும் விடுதலைப் போரின் மிகப்பெரிய சண்டையாக இது அமைந்தது. 

1776 மார்ச் 17 இல் பிரித்தானியரை பொசுட்டன் முற்றுகையில் தோற்கடித்த பின்னர், தலைமைத் தளபதி ஜெனரல் ஜார்ஜ் வாசிங்டன், தனது படைகளை, அப்போது மான்கட்டன் தீவின் தென் முனைக்குள் அடங்கியிருந்த நியூயார்க் நகரத்தைப் பாதுகாப்பதற்காகக் கொண்டுவந்திருந்தார். போரில் நியூயார்க்கின் துறைமுகம் பிரித்தானியக் கடற்படைக்குச் சிறந்த தளமாக அமையக்கூடும் என்பதை உணர்ந்துகொண்ட வாசிங்டன், நகரத்தின் பாதுகாப்பைப் பலப்படுத்திக்கொண்டு பிரித்தானியரின் தாக்குதலுக்காகக் காத்திருந்தார். யூலை மாதத்தில், ஜெனரல் வில்லியம் ஓவேயின் தலைமையில் வந்த பிரித்தானியப் படை மான்ஹட்டனுக்குச் சற்றுத் தொலைவில் துறைமுகத்துக்கு எதிரே அமைந்திருந்த, மக்கள்தொகை குறைந்த இசுட்டேட்டன் தீவில் (Staten Island) இறங்கின. கப்பல்கள் மூலம் படிப்படியாகக் கீழ் நியூயார்க் குடாவில் தம்மைப் பலப்படுத்திய பிரித்தானியர், அடுத்த ஒன்றரை மாத காலத்தில் தமது படையினர் எண்ணிக்கையை 32,000 ஆக அதிகரித்தனர். துறைமுகத்தின் நுழைவாயிலைப் பிரித்தானியப் படைகள் கட்டுப்பாட்டில் வைத்திருக்கும் நிலையில், நகரத்தைப் பாதுகாப்பது கடினம் என்பதை உணர்ந்துகொண்ட வாசிங்டன், தனது படைகளில் பெரும்பகுதியை மான்கட்டனுக்கு நகர்த்தினார். மான்கட்டனே முதல் இலக்காக இருக்கும் என்று கருதியே அவர் இவ்வாறு முடிவெடுத்தார்.

ஆகத்து 22 ஆம் தேதி, இசுட்டேட்டென் தீவுக்கு எதிரே தென்மேற்குக் கவுன்டியில் கிரேவ்சென்ட் குடாக்கரையில் பிரித்தானியப் படையினர் தரையிறங்கினர். இவ்விடம், மான்கட்டனுக்கான கிழக்கு ஆற்றுக் கடவையில் இருந்து 12 மைல்களுக்குச் சற்று அதிகமான தூரத்தில் இருந்தது. ஐந்து நாட்களின் பின்னர் பிரித்தானியர், குவான் மேட்டுநிலத்தில் இருந்த அமெரிக்கர்களின் பாதுகாப்பு நிலைகளைத் தாக்கினர். அமெரிக்கப் படைகளுக்குத் தெரியாமல், ஓவே தனது படைகளின் முக்கிய பிரிவுகளை அமெரிக்கப் படைகளுக்குப் பின்புறமாகக் கொண்டுவந்து, பக்கவாட்டில் இருந்து தாக்கினார். பீதிக்கு உள்ளாகிய அமெரிக்கப்படை காயம், இறப்பு ஆகியவற்றாலும், பிடிபட்டதாலும் இருபது வீதமானோரை இழந்தது. அதிகமான இழப்பு ஏற்படுவதை 400 மேரிலான்ட் படை வீரர்கள் தடுத்துவிட்டனர். எஞ்சிய அமெரிக்கப் படையினர், அவர்களது முதன்மைக் காப்பரண்கள் இருந்த புறூக்லின் மேட்டுநிலப் பகுதிக்குப் பின்வாங்கினர். பிரித்தானியர், அமெரிக்கப் படைகளை முற்றுகையிட முயன்றனராயினும், 29-30 இரவில், வாசிங்டன் தனது படைகளை எவ்வித பொருள், உயிர் இழப்புக்கள் இன்றி மான்கட்டனுக்கு நகர்த்தினார். மேலும் பல தோல்விகளை அடுத்து, வாசிங்டனும், அமெரிக்கப் படைகளும், நியூயார்க்கை விட்டு முழுவதுமாகத் துரத்தப்பட்டதுடனர். அத்துடன் அவர்கள் நியூ செர்சி ஊடாகப் பென்சில்வேனியாவுக்குப் பின்வாங்கவேண்டியும் ஏற்பட்டது. 

## பெறுபேறுகள்
லோங் தீவுச் சண்டையினால் கிடைத்த மிகமுக்கியமான பெறுபேறு அமெரிக்கர்களுக்கு வெற்றி இலகுவாகக் கிடைக்காது, போர் நீண்டதாகவும், கடுமையானதாகவும் இருக்கும் என்ற படிப்பினையாகும்.]]

## மேற்கோள்கள்

பகுப்பு:அமெரிக்கப் புரட்சிப் போர்
கோட்டூரு தனதிப்பலு

**கோட்டூரு தனதிப்பலு** (**Kotturu Dhanadibbalu**), இப்பௌத்த  குடைவரையை உள்ளூர் மக்கள் *பாண்டவர் குகை*  எனக் கூறுகின்றனர். இப்பௌத்தக் குடைவரை,  ஆந்திரப் பிரதேச மாநிலத்தில் விசாகப்பட்டினம் மாவட்டத்தில் உள்ள *கோட்டூரு* கிராமத்தில் உள்ளது.

## வரலாறு
சாரதா ஆற்றின் கரையில் அமைந்த கோட்டூரு தனதிப்பலு, கிமு முதல் நூற்றாண்டு முதல் கிபி இரண்டாம் முடிய உள்ள காலத்திய பௌத்த தூபியும், பிக்குகள் தங்கி தியானம் செய்துவதற்கான குடைவரைகளும் உள்ளது.
இப்பௌத்த தலத்தை உள்ளூர் மக்கள் *தனதிப்பலு*  என்று அழைக்கின்றனர்.'''"

## படக்காட்சிகள்

File:Maha stupa ruins at Dhanadibbalu.jpg|கோட்டூரு தனதிப்பலுவின் சிதிலமடைந்த செங்கல் தூபி
File:Rock cut caves at Dhanadibbalu 01.jpg|தனதிப்பலு பௌத்தக் குடைவரைகள்
File:Votive stupa ruins with mortar remains at Dhanadibbalu.jpg|சிதிலமடைந்த தூபிகள் 
File:Way to rock cut caves (Pandavula guhalu) at Kotturu Dhanadibbalu.jpg| 


## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

பகுப்பு:விசாகப்பட்டினம்  மாவட்டம்
பகுப்பு:பௌத்த யாத்திரைத் தலங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:ஆந்திர ஊர்களும் நகரங்களும்
பகுப்பு:இந்தியத் தொல்லியற்களங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
குமாரசாமி கவுண்டன் வலசு

**குமாரசாமி கவுண்டன் வலசு** இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு கிராமம்  ஆகும். இது அப்பனூத்து பஞ்சாயத்திற்கு உட்பட்ட கிராமம் ஆகும். இங்குள்ள மக்களின் முக்கியத் தொழில் விவசாயம் ஆகும்.பழனி-யில் இருந்து சுமார் 25 கி.மீ தொலைவிலும் தாராபுரத்தில் இருந்து சுமார் 15 கி.மீ தொலைவிலும்  அமைந்துள்ளது.

## மக்கள்
2011 மக்கள் தொகை கணக்கெடுப்பின்படி தோராயமாக ~ 300 மக்கள் வசிக்கின்றனர்.இங்கு ஒரு ஆரம்பப்பள்ளி உள்ளது. அது ஒன்று முதல் ஐந்து வகுப்பு வரை தமிழ்வழி கல்வி வழங்குகிறது.

## கோவில்கள்
*காளியம்மன் கோவில்
*விநாயகர் கோவில்
*கருச்சி அப்பிச்சி கோவில்
*முனியப்பன் கோவில்
*காட்டு கருப்பணசாமி கோவில்

## வேளாண்மை
இவ்வூரின் முக்கிய தொழிலாக வேளாண்மை விளங்குகிறது. முக்கியமாக மக்காசோளம், நிலக்கடலை, பருத்தி ஆகியன பயிரிடப்படுகிறது. மழை மற்றும் நிலத்தடிநீர் ஆகியவை முக்கிய நீர் ஆதாரங்களாகும்.

* பயிர்கள்:மக்காசோளம், நிலக்கடலை, பருத்தி
*காய்-கறிகள் : கத்தரி , வெங்காயம் , மிளகாய் , வெண்டைக்காய் , தக்காளி, சுரைக்காய் ,பீர்க்கங்காய் , பூசணி.

இவையனைத்தும் ஒடடனசத்திரம் காந்தி சந்தை மற்றும் பழனி உழவர் சந்தைக்கு விற்பனைக்கு எடுத்து செல்லப்படுகிறது. இவை தவிர பாசிப்பயறு,உளுந்து , கொள்ளு ,நரிப்பயிர் போன்ற தானியங்களும் பயிரிடப்படுகின்றன. விவசாயம் சார்ந்த ஆடு வளர்ப்பு, மாடுவளர்ப்பு ஆகியவையும் செய்யப்படுகிறது.

## [[நடு தோட்டம்|தோட்டங்கள்]]

## பேருந்துகள்

;சாலக்கடை 5
தடம் --> பழனி - தொப்பம்பட்டி - திருவாண்டாபுரம் - அப்பனூத்து - கு.க.வலசு - சாலக்கடை 
;22
தடம் --> பழனி - தொப்பம்பட்டி - திருவாண்டாபுரம் - அப்பனூத்து - கு.க.வலசு

;உழவர் சந்தை பேருந்து
தடம் -->  பழனி - பூலாம்பட்டி - வாகரை - திருவாண்டாபுரம் - அப்பனூத்து - கு.க.வலசு

பகுப்பு:திண்டுக்கல் மாவட்டத்தில் உள்ள கிராமங்கள்
ராமப்பா கோயில்

**இராமப்பா கோயில்** அல்லது **இராமலிங்கேஸ்வரர் கோயில்** (*Ramappa Temple or Ramalingeswara*) என்பது இந்தியாவின் தெலுங்கானா மாநிலத்தின், ஜெயசங்கர் பூபாலப்பள்ளி மாவட்டத்தில், பாலம்பேட் கிராமத்தில் உள்ள ஒரு சிவன் கோயில் ஆகும்.

இராமலிங்கேஸ்வரருக்கு அமைக்கபட்ட இக்கோயிலை, பொ.ஊ. 11ம் நூற்றாண்டில் கட்டியவர் காக்கத்தியர் படைத்தலைவர் ரேச்சர்ல ருத்திரன் ஆவார்.

இக்கோயிலை யுனெஸ்கோ நிறுவனம் சூலை 2021-இல் உலகப் பாரம்பரியப் பண்பாட்டுக் களமாக அறிவித்துள்ளது.

## அமைவிடம்
காக்கத்தியர்களின் தலைநகரமான வாரங்கல் நகரத்திலிருந்து 77 கி.மீ. தொலவிலும், மாநிலத் தலைநகரம் ஐதராபாத்திலிருந்து 157 கி.மீ. தொலைவிலும் ராமப்பா கோயில் உள்ளது.  

இக்கோயிலின் பொ.ஊ. 1213ம் ஆண்டின் கல்வெட்டுக் குறிப்பின் படி, காக்காத்திய மன்னர் கணபதி தேவாவின் ஆட்சிக்காலத்தில், அவரது தலைமைப் படைத்தலைவர் ரேச்சர்ல ருத்திரன் என்பவர் இக்கோயிலைக் கட்டியதாக அறியப்பாடுகிறது.

இக்கோயில் அழகிய சிற்பங்களுடன் செம்மணற்கலால் கட்டப்பட்டுள்ளது. மேலும் கோயிலைத் தாங்கும் தூண்கள் கருங்கற்களால் நிறுவப்பட்டுள்ளது. கோயில் கருவறை செங்கற்களால் கட்டப்பட்டுள்ளது.
இந்தியத் தொல்லியல் ஆய்வகம் இக்கோயிலை சீரமைத்தும், பராமரித்தும் வருகிறது. .
## கோயில் காட்சிகள்


File:Ramappa temple main.JPG|ராமப்பா கோயில்
File:Ramappa Temple 02.jpg|கோயில் கருங்கல் தூண்கள்
File:Ramappa Temple by Varsha Bhargavi Kondapalli 31.jpg|தூண்களில் நாட்டியப் பெண் சிற்பம்
File:Ramappa Temple by Varsha Bhargavi Kondapalli 39.jpg|நாட்டியப் பெண்
File:Ramappa Temple by Varsha Bhargavi Kondapalli 30.jpg|முரசு கொட்டும் பெண்
File:The symbol of Kakatiya dynasty's sculpture - Ramappa temple 02.jpg|தூண்கள்
File:Scultural diversity.jpg|கருங்கல் தூண்
File:Ramappa 1.jpg|கோயில் விமானம் 
File:Temple - Front view.JPG|கோயிலின் முதன்மை நுழைவாயில் 
File:Ramappa information.JPG|கோயில் குறிப்பு பலகை
File:Ramappa Temple - Nandi Mandapa.jpg|நந்தி மண்டபம் 
File:Great Nandi(Holy bull).jpg|நந்தி சிற்பம் 
File:Ramappa2.jpg|பெரிய கோயில் அருகே அமைந்த சிறு கோயில் 
File:Ramappa3.jpg|சேதமடைந்த நுழைவு வாயில் 
File:Ramappa Temple.JPG|ராமப்பா கோயில்


## மேற்கோள்கள்


*Michell, George, *The Penguin Guide to the Monuments of India, Volume 1: Buddhist, Jain, Hindu*, 1989, Penguin Books, 

## வெளி இணைப்புகள்
*  ராமப்பா கோயில் - காணொளி

பகுப்பு:தெலங்காணாவில் உள்ள இந்துக் கோயில்கள்
பகுப்பு:இந்திய இந்துக் கோயில்கள்
பகுப்பு:உலகப் பாரம்பரியக் களங்கள்
பகுப்பு:இந்தியாவில் உள்ள உலக பாரம்பரியக் களங்கள்
இது ஒரு தொடர்கதை

**இது ஒரு தொடர் கதை** என்பது 1987 ஆம் ஆண்டு ஏப்ரல் மாதம் 11 ஆம் நாளன்று அனு மோகன் இயக்கத்தில் வெளியான ஓர் இந்தியத் தமிழ்த் திரைப்படமாகும். இத்திரைப்படத்தில் மோகன், அமலா, ரேகா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு கங்கை அமரன் இசையமைத்திருந்தார்.

## நடிகர்கள்
*மோகன்
*அமலா
*ரேகா
## பாடல்கள்
இத்திரைப்படத்திற்கு கங்கை அமரன் பாடல்களை எழுதி இசையமைத்திருந்தார். 

## மேற்கோள்கள்

## வெளியிணைப்புகள்
** 
பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
கவிதை பாட நேரமில்லை

**கவிதை பாட நேரமில்லை** என்பது 1987 ஆவது ஆண்டில் யூகி சேது இயக்கத்தில் வெளியான ஓர் இந்தியத் தமிழ்த் திரைப்படமாகும். இத்திரைப்படத்தில் ரகுவரன், அமலா, யூகி சேது, நாசர் ஆகியோர் முக்கிய வேடங்களில் நடித்திருந்தனர். இது இந்தியில் வெளியான *அங்குசு* திரைப்படத்தின் மறுஆக்கமாகும்.

## நடிகர்கள்
*ரகுவரன்
*அமலா
*யூகி சேது
*நாசர்

## மேற்கோள்கள்

## வெளியிணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
கிராமத்து மின்னல்

**கிராமத்து மின்னல்** என்பது 1987 ஆவது ஆண்டில் கே. ரங்கராஜ் இயக்கத்தில் வெளியான ஓர் இந்தியத் தமிழ்த் திரைப்படமாகும். ஜி. கே. இளங்கோ தயாரித்த இத்திரைப்படத்தில் ராமராஜன், ரேவதி ஆகியோர் முக்கிய வேடங்களில் நடித்திருந்தனர்.

## நடிகர்கள்
* ராமராஜன்
* ரேவதி
* கவுண்டமணி 
* ராஜா 
* செந்தாமரை 
* எஸ். என். லட்சுமி - பொன்னாத்தா

## பாடல்கள்
இத்திரைப்படத்திற்கு இளையராஜா இசையமைத்திருந்தார்.

## மேற்கோள்கள்

## வெளியிணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
சாண்ட்ரா சிஸ்னெரோஸ்

**சாண்ட்ரா சிஸ்னெரோஸ்** (*Sandra Cisneros*, டிசம்பர் 20, 1954 ) ஒரு மெக்ஸிகோ-அமெரிக்கா பெண் எழுத்தாளர். இவரின் முதல் சிறுகதை படைப்பு *மாங்கோ தெருவில் ஒரு வீடு* (*The House on Mango Street*) 1984 ல் எழுதினார். அவரின் சிறந்த படைப்பான *அலறும் பெண் சிறுகுடாவும் பிற கதைகளும்* (*Woman Hollering Creek and Other Stories*) என்னும் 1991ஆம் ஆண்டு வெளியான சிறுகதைத் தொகுப்பை எழுதினார்.

## வாழ்க்கை
'சாண்ட்ரா சிஸ்னெரோஸின் பெற்றோருக்கு ஏழு குழந்தைகள். இவர் மூன்றாவது குழந்தையாகப் பிறந்தார். மற்ற அனைத்து குழந்தைகளும் ஆண் குழந்தைகள்.  இவரின் தாத்தா மெக்ஸிகோ குடியரசுத் தலைவர் மாளிகையில் பியானொ வாசித்து வந்தார். எனவே சிஸ்னெரோஸ் நல்ல வசதியான குடும்பத்தில் வாழ்த்து வந்தார்.

## ஆசிரியர் பணி
சாண்ட்ரா சிஸ்னெரோஸ் ஒரு எழுத்தாளராகவும் கவிஞராகவும் இருந்தார்

## புத்தகங்கள்

Cisneros, Sandra (1980). Bad boys. San Jose: Mango.

Cisneros, Sandra (1984), The House on Mango Street, Houston: Arte Público, . Second edition: Cisneros, Sandra (1989), The House on Mango Street, New York: Vintage,

Cisneros, Sandra (1987), My Wicked, Wicked Ways, Bloomington, I

Cisneros, Sandra (1991), Woman Hollering Creek and Other Stories,

Cisneros, Sandra (1994), Hairs = Pelitos,

Cisneros, Sandra (1994), Loose Woman: Poems,

Cisneros, Sandra (2002), Caramelo, or, Puro cuento,

Cisneros, Sandra (2004), Vintage Cisneros,

Cisneros, Sandra (2011), Bravo Bruno, Italy: La Nuova Frontiera (Italian)

Cisneros, Sandra (2012), Have You Seen Marie?,

Cisneros, Sandra (2015), A House of My Own,

## மேற்கோள்கள்
* சாண்ட்ரா சிஸ்னெரோஸ்  பற்றி ஆங்கிலத்தில் 
* சாண்ட்ரா சிஸ்னெரோஸ் அதிகாரப்பூர்வ தளம்

பகுப்பு:1954 பிறப்புகள்
பகுப்பு:ஆங்கில எழுத்தாளர்கள்
சின்னபூவே மெல்லபேசு (திரைப்படம்)

**சின்னபூவே மெல்ல பேசு** என்பது 1987 ஆவது ஆண்டில் ராபேர்ட் மற்றும் ராஜசேகர் ஆகியோர் இணைந்து இயக்கி வெளியான ஓர் இந்தியத் தமிழ்த் திரைப்படமாகும். எசு. கே. இராசகோபால் தயாரித்த இத்திரைப்படத்தில் பிரபு, ராம்கி, நர்மதா, சுதா சந்திரன், சபிதா ஆனந்த் ஆகியோர் முக்கிய வேடங்களில் நடித்திருந்தனர். எசு. ஏ. ராஜ்குமார் இசையமைத்த இத்திரைப்படம் 1987 ஏப்ரல் 17 அன்று வெளியானது. வணிக ரீதியாக வெற்றி பெற்ற இத்திரைப்படத்தில்தான் . எசு. ஏ. ராஜ்குமார், ராம்கி, நர்மதா ஆகியோர் தமிழில் அறிமுகமாயினர்.

## நடிகர்கள்
*பிரபு - டேவிட்
*ராம்கி - ராசா
*நர்மதா - ரேகா
*சுதா சந்திரன் - சாந்தி
*சபிதா ஆனந்த் - எசுதர்
*சுபா
*செந்தாமரை - மைக்கேல்
*சின்னி ஜெயந்த் - ஆரோக்கியம்
*குமரிமுத்து - ஆரோக்கியத்தின் தந்தை
*சுவாமிநாதன் - பூபதி
* அண்ணாத்துரை கண்ணதாசன்

## பாடல்கள்

இத்திரைப்படத்திற்கு எசு. ஏ. ராஜ்குமார் இசையமைத்திருந்தார். இப்படத்தில் இடம் பெற்ற 9 பாடல்களையும் அவரே எழுதியிருந்தார். இப்படத்தில் தான் எஸ். ஏ. ராஜ்குமார் இசையமைப்பாளராக அறிமுகமானார். தயாரிப்பாளர் திரைப்படத்தின் மெட்டுக்களைக் கேட்டுவிட்டு இசைக்காக எவ்வளவு வேண்டுமானாலும் செலவு செய்யலாம் என்று கூறியதால், 70 இசைக் கலைஞர்கள் கொண்டு பாடல்கள் இசைப் பதிவு செய்யப்பட்டது.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
கிருஷ்ணன் வந்தான்

**கிருஷ்ணன் வந்தான்** என்பது 1987 ஆவது ஆண்டில் கே. விஜயன் இயக்கத்தில் வெளியான ஓர் இந்தியத் தமிழ்த் திரைப்படமாகும். தேங்காய் சீனிவாசன் தயாரித்த இத்திரைப்படத்தில் சிவாஜி கணேசன், கே. ஆர். விஜயா, மோகன், ரேகா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.

## நடிகர்கள்
*சிவாஜி கணேசன் 
*கே. ஆர். விஜயா 
*மோகன்
*ரேகா 
*எம். என். நம்பியார் 
*கே. ஏ. தங்கவேலு
*தேங்காய் சீனிவாசன்
*மேஜர் சுந்தர்ராஜன்  - சிறப்புத் தோற்றம்
*வி. கே. ராமசாமி - சிறப்புத் தோற்றம்
*செந்தில்  - சிறப்புத் தோற்றம்

## மேற்கோள்கள்

## வெளியிணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
மைக்கேல் ராஜ்

**மைக்கேல் ராஜ்** என்பது 1987 ஆவது ஆண்டில் வி. சி. குகநாதன் இயக்கத்தில் வெளியான ஓர் இந்தியத் தமிழ்த் திரைப்படமாகும். டி. ராமா நாயுடு தயாரித்த இத்திரைப்படத்தில் ரகுவரன், மாதுரி, சரத் பாபு, பேபி சாலினி ஆகியோர் முக்கிய வேடங்களில் நடித்திருந்தனர். பின்னர், வெங்கடேஷ், இரச்சனி நடிப்பில் *பிரேம புத்ருடு* என தெலுங்கில் மீளுருவாக்கம் செய்யப்பட்டது.
## பாடல்கள்
இத்திரைப்படத்திற்கு சந்திரபோஸ் இசையமைத்தார். அனைத்து பாடல்களையும் மு. மேத்தா இயற்றியுள்ளார்.

* "தென்ன மர தோப்புக்குள்ளே" - மலேசியா வாசுதேவன், வாணி ஜெயராம் 
* "காலம் பொறந்திருச்சு" - கே. ஜே. யேசுதாஸ் 
* "ஜோதிலிங்கம்" - எஸ். பி. சைலஜா
* "மணியடிக்குது" - மலேசியா வாசுதேவன்
* "ஏய் டோராய்" - எஸ். பி. பாலசுப்பிரமணியம்

## மேற்கோள்கள்

## வெளியிணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
நீதிக்குத் தண்டனை

**நீதிக்குத் தண்டனை** என்பது 1987 ஆவது ஆண்டில் மு. கருணாநிதி கதை எழுத, எசு. ஏ. சந்திரசேகர் இயக்கத்தில் வெளியான ஒரு தமிழ்த் திரைப்படமாகும். எசு. எசு. நீலகண்டன், ஷோபா சந்திரசேகர் இணைந்து தயாரித்த இத்திரைப்படத்தில் ராதிகா, நிழல்கள் ரவி, சரண்ராஜ், செந்தில் ஆகியோர் முக்கிய வேடங்களில் நடித்திருந்தனர். எம். எசு. விசுவநாதன் இசையமைத்திருந்தார். இத்திரைப்படம் தெலுங்கில் *நியாயனிக்கி சிக்சா* எனவும், கன்னடத்தில் *நியாயக்கே சிக்சே* எனவும் மீளுருவாக்கம் செய்யப்பட்டது.

## நடிகர்கள்

*ராதிகா
*நிழல்கள் ரவி
*சரண்ராஜ்
*செந்தில்
*எசு. எசு. சந்திரன்
*ரவிச்சந்திரன்
*சிறீவித்யா
*எசு. ஏ. சந்திரசேகர்
*செந்தாமரை
*வசந்த்
*கர்ணன் (அறிமுகம்)
*சாருஹாசன்
*வி. கோபாலகிருசுணன்
*சேனாதிபதி 
*அம்சத் குமார் 
*சுருளி வேல் 
*நாகராச சோழன்
*எல். ஐ. சி. நரசிம்மன்
*ஓமக்குச்சி நரசிம்மன்
*குட்டி பத்மினி
*கோவை சரளா
*சுலோச்சனா
*சிறீ ஆசா(அறிமுகம்)

## பாடல்கள்
இத்திரைப்படத்திற்கு எம். எசு. விசுவநாதன் இசையமைத்திருந்தார்.

## இதர தகவல்கள்
* இயக்குநர் சங்கர், எசு. ஏ. சந்திரசேகரிடம் உதவி இயக்குநராகப் பணியாற்றிய முதல் திரைப்படம் இதுவேயாகும்.

## மேற்கோள்கள்

## வெளியிணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:இந்திய வன்புணர்வு மற்றும் பழிவாங்கும் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
ஊர்க்காவலன்

**ஊர்க்காவலன்** என்பது 1987 ஆவது ஆண்டில் மனோபாலா இயக்கத்தில் வெளியான ஒரு தமிழ்த் திரைப்படமாகும். சங்கர் கணேஷ் இசையமைத்திருந்தார். வணிக ரீதியாக வெற்றி பெற்ற இத்திரைப்படம், *கஞ்சுகோட்டகு மோனகடு* என்ற பெயரில் தெலுங்கில் மொழிமாறறம் செய்யப்பட்டது.

## நடிகர், நடிகையர்

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர்.

## மேற்கோள்கள்

 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:மனோபாலா இயக்கிய திரைப்படங்கள்
பாடு நிலாவே

**பாடு நிலாவே** என்பது 1987 ஆவது ஆண்டில் கே. ரங்கராஜ் இயக்கத்தில் வெளியான ஓர் இந்தியத் தமிழ்த் திரைப்படமாகும்.  ஆர். செல்வராஜ் எழுதிய இத்திரைப்படத்தை எம். ஜி. வல்லபன் தயாரித்திருந்தார். இத்திரைப்படத்தில் மோகன், நதியா, ரவிச்சந்திரன், செந்தில் ஆகியோர் முக்கிய வேடங்களில் நடித்திருந்தனர்.

## நடிப்பு
* மோகன்- பாலகிருஷ்ணன் 
* நதியா- சங்கீதா 
* ரவிச்சந்திரன்-இராமநாதன் 
* செந்தில்- திரி வேட்டி 
* வெண்ணிற ஆடை மூர்த்தி- மூர்த்தி 
* ஜேவி சோமயாஜுலு - முத்தையா பாகவதர் 
* ஏ. ஆர். சீனிவாசன்- ஜெயிலர்
* டைப்பிஸ்ட் கோபு- ஆய்வாளர் 
* குழந்தை சுஜிதா- குழந்தை பாலகிருஷ்ணன்
 
## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் வாலி எழுதியிருந்தார்.

## மேற்கோள்கள்

* 

## வெளி இணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நதியா நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
இம்மானுவேல் ஆர்னோல்ட்

**இம்மானுவேல் ஆர்னோல்ட்** (*Emmanuel Arnold*) இலங்கைத் தமிழ் அரசியல்வாதியும், முன்னாள் மாகாண சபை உறுப்பினரும் ஆவார். 2018 மார்ச் 26 இல் இவர் யாழ்ப்பாண மாநகரசபை முதல்வராகத் தேர்ந்தெடுக்கப்பட்டார்.

## அரசியலில்
### மாகாண சபை
ஆர்னல்ட் 2013 மாகாணசபைத் தேர்தலில் தமிழ்த் தேசியக் கூட்டமைப்பு வேட்பாளராக யாழ்ப்பாணத் தேர்தல் மாவட்டத்தில் போட்டியிட்டு வட மாகாண சபைக்குத் தெரிவானார். இவர் முதலமைச்சரின் ஆலோசகராக நியமிக்கப்பட்டார்.

### உள்ளூராட்சி சபை
ஆர்னல்ட் யாழ்ப்பாண முதல்வர் வேட்பாளராக 2018 உள்ளூராட்சி சபைத் தேர்தலில் போட்டியிடுவதற்காக வட மாகாண சபை உறுப்பினர் பதவியில் இருந்து 2017 டிசம்பர் 14 அன்று விலகினார்.

2018 பெப்ரவரி 10 இல் நடைபெற்ற உள்ளூராட்சி சபைத் தேர்தல்களில் யாழ்ப்பாண மாநகரசபைக்கு தமிழ்த் தேசியக் கூட்டமைப்பு வேட்பாளராக இலங்கைத் தமிழரசுக் கட்சியின் சார்பில் போட்டியிட்டு வெற்றி பெற்றார். 2018 மார்ச் 26 இல் இவர் யாழ்ப்பாண முதல்வராகத் தேர்ந்தெடுக்கப்பட்டார். யாழ் மாநகரசபையின் 2021 ஆம் ஆண்டிற்கான நிதியறிக்கை 2020 திசம்பர் 16 இல் இரண்டாவது தடவையாகத் தோற்கடிக்கப்பட்டதை அடுத்து, இம்மானுவேல் ஆர்னோல்ட் முதல்வர் பதவியை இழந்தார்.

## தேர்தல் வரலாறு

## மேற்கோள்கள்

பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:வட மாகாண சபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:யாழ்ப்பாண முதல்வர்கள்
பகுப்பு:இலங்கையின் வட மாகாண நபர்கள்
பிரைசு கன்யன் தேசியப் பூங்கா

**பிரைசு கன்யன் தேசியப் பூங்கா** (Bryce Canyon National Park) தென்மேற்கு யூட்டாவில் அமைந்துள்ள ஐக்கிய அமெரிக்க தேசியப் பூங்கா ஆகும். இப்பூங்காவின் முக்கிய அம்சம் பிரைசு கன்யன் ஆகும். "கன்யன்" என்பது செங்குத்துப் பள்ளத்தாக்கைக் குறிக்கும். ஆனால், பெயர் குறிப்பது போல் இரு ஒரு பள்ளத்தாக்கு அல்ல. ஆனால் இது, போன்சோகன்ட் மேட்டுநிலத்தின் கிழக்குப் பக்கத்தில் இயற்கையாக அமைந்த மிகப் பெரிய படி அமைப்புக்களின் தொகுதி ஆகும். பிரைசு, ஹூடூ (hoodoo) எனப்படும் நிலவியல் அமைப்புக்களுக்குப் பெயர் பெற்றது. இவ்வமைப்புக்கள் ஆறு, மற்றும் ஏரிப் படுகைகளின் படிவுப் பாறைகள் ஓடை அரிமானத்தாலும், உறைபனியாலும் ஏற்படும் சிதைவினால் உருவானவை. பாறைகளின் சிவப்பு, செம்மஞ்சள், வெள்ளை நிறங்கள் பூங்காவுக்கு வருபவர்களுக்குக் கண்கவர் காட்சியாக அமைகின்றது. "பிரைசு" அருகாமையில் உள்ள சியன் தேசியப் பூங்காவிலும் உயரமான இடத்தில் அமைந்துள்ளது. பிரைசின் விளிம்பு 8,000 இலிருந்து 9,000 அடி (2,400 - 2,700 மீட்டர்) வரை வேறுபடுகின்றது.

பிரைசு கன்யன் பகுதியில் 1850களில் மோர்மன் முன்னோடிகள் குடியேறினர். 1874 இல் இங்கே குடியேறியிருந்த எபனேசர் பிரைசு என்பவரின் பெயரைத் தழுவியே இவ்விடத்தின் பெயர் ஏற்பட்டது. பிரைசு கன்யனைச் சுற்றியுள்ள பகுதி, சனாதிபதி வாரன் ஜி. ஹார்டிங்கால் 1923 இல் தேசிய நினைவுச் சின்னம் ஆக்கப்பட்டது. 1928 இல் அமெரிக்கக் காங்கிரசு இதனைத் தேசியப் பூங்காவாக அறிவித்தது. 35,835 ஏக்கர் (55.992 ச.மைல்; 14,502 எக்டேர்; 145.02 ச கி.மீ.) பரப்பளவைக் கொண்ட இப்பூங்காவைக் காண சியன் தேசியப் பூங்கா (2016 இல் ஏறத்தாழ 4.3 மில்லியன்) அல்லது கிராண்ட் கன்யன் தேசியப் பூங்காவுக்கு (2016 இல் ஏறத்தாழ 6.0 மில்லியன்) வருவோரிலும் குறிப்பிடத்தக்க அளவு குறைவானோரே வருகின்றனர். பிரைசு சற்றுத் தொலைவில் இருப்பதே இதற்குக் காரணம். 2016 இல் பிரைசு கன்யனுக்குப் பொழுதுபோக்குக்காக வந்தோர் தொகை 2,365,110. இது முன்னைய ஆண்டிலும் 35% அதிகமானது.

## புவியியலும் காலநிலையும்
பிரைசு கன்யன் தேசியப் பூங்கா தென்மேற்கு யூட்டாவில், சியன் தேசியப் பூங்காவில் இருந்து 50 மைல் (80 கி.மீ.) தொலைவிலும், 1,000 அடி (300 மீட்டர்) உயரத்திலும் உள்ளது. இதனால், பிரைசு கன்யனின் காலநிலை கூடிய குளிரானதும், ஆண்டுக்கு 15 - 18 அங்குலம் (380 - 460 மிமீ) மழை வீழ்ச்சியைக் கொண்டதும் ஆகும். ஆண்டிற்கான வெப்பநிலை சராசரியாக சனவரியில் குறைந்தது 9°ப (−13°ச) இலிருந்து யூலையில் சராசரி அதிக அளவாக 83°ப (28°ச) வரை காணப்படுகின்றது. ஆனால், கடுமையான வெப்பநிலைகள் −30 முதல் 97°ப (−34 முதல் 36°ச) ஆக அமையலாம். இங்கே பதிவான ஆகக் கூடிய வெப்பநிலை 2002 யூலை 14 ஆம் தேதி நிலவிய 98°ப (37°ச) ஆகும். மிகக் குறைவான வெப்பநிலை −28°ப (−33°ச) ஆக 1972 டிசம்பர் 10 ஆம் தேதி பதிவானது.

இத்தேசியப் பூங்கா வட அமெரிக்காவின் கொலராடோ மேட்டுநிலப் புவியியல் மாகாணத்துக்கும், போன்சோனட் பிளவுக்கு மேற்கில் அமைந்த போன்சோனட் (பையூட் மொழியில் பீவரின் இருப்பிடம் எனப் பொருள்படும்) மேட்டுநிலத்தின் தென்கிழக்கு விளிம்புக்கும் இடையில் உள்ளது. பூங்காவுக்கு வருவோர் மேட்டுநிலப் பகுதியூடாக நுழைந்து மேட்டுநிலத்தின் விளிம்புக்கு மேலாக பிளவைக் கொண்டுள்ள பள்ளத்தாக்கையும், அதற்கு அப்பல் உள்ள "பாரியா" (சேற்று நீரைக் குறிக்கும் பையூட் மொழிச் சொல்) ஆற்றையும் பார்க்கின்றனர்.

## மேற்கோள்கள்

பகுப்பு:ஐக்கிய அமெரிக்காவில் உள்ள தேசியப் பூங்காக்கள்
பகுப்பு:யூட்டா
உய்யா

**உய்யா** (Huia) (; *ஹெட்டராலோச்சா அக்குட்டிரொசுட்ரிசு*) என்பது, நியூசிலாந்தின் வடக்குத் தீவுக்கு உரிய அழிந்துபோன ஒரு பறவை. உறுதிப்படுத்திய வகையில் கடைசியாக இப்பறைவையைப் பார்த்தது 1907 ஆம் ஆண்டில் ஆகும். ஆனால், 1960கள் வரை இப்பறவையைப் பார்த்ததற்கு நம்பத்தக்க சான்றுகள் உள்ளன. இதன் அழிவுக்கு முதன்மையான இரண்டு காரணங்கள் உள்ளன. முதலாவது, மாதிரிகளை உருவாக்குவதற்கான உய்யாத் தோலுக்காகவும், தொப்பி அலங்காரத்துக்கான வால் இறகுகளுக்காகவும், இவை அளவு மீறி வேட்டையாடப்பட்டது. இரண்டாவது, வேளாண்மைக்காக ஐரோப்பியக் குடியேறிகளால் வட தீவுகளின் தாழ் நிலங்களில் இடம்பெற்ற காடளிப்பு. பெரும்பாலான காடுகள் மிகப் பழமையான, சூழலியல் அடிப்படையில் சிக்கலான, முதன்மைக் காடுகள். முன்னர் அவற்றில் வாழ்ந்த உய்யாக்கள் மீட்டுருவாக்கப்பட்ட இரண்டாம்நிலைக் காடுகளில் வாழ முடியவில்லை.

ஐரோப்பியர்கள் வருவதற்கு முன்பே ஒரு அரிதான பறவையாக இருந்த இது, ருகைன், தராவுரா, ரிமுத்தாக்கா, வடக்குத் தீவின் தென்கிழக்கில் உள்ள கைமனாவா மலைத்தொடர் ஆகிய பகுதிகளில் மட்டுமே காணப்பட்டன. உலகின் எந்தப் பறவை இனத்திலும் பார்க்க அலகின் வடிவத்தில் மிகத் தெளிவான பால்வேறுபாடு காணப்படுவது குறிப்பிடத்தக்கது. பெண் பறவையின் அலகு நீண்டு, மெலிந்து, கீழ்நோக்கி வளைந்து காணப்படும். ஆண் பறவையின் அலகு குட்டையாகவும், தடித்தும் காகத்தின் அலகுபோல் காணப்படும். ஆண் பறவைகள், 45 சமீ (18 அங்குலம்) நீளம்கொண்டவை. பெண் பறவைகள் 48 சமீ (19 அங்குலம்) நீளமானது. இவை தவிர, செம்மஞ்சள் தாடையும், பச்சை மினுக்கத்துடன் கூடிய கருநிறச் சிறகுகளுடனும்  இரண்டு பாலினங்களும் ஒத்த தோற்றம் கொண்டவை. வால் இறகுகள் நுனிப் பகுதியில் வெண்ணிறப் பட்டையுடன் தனித்துவமாகக் காணப்படும்.

இப்பறவைகள் காட்டில் உயர்ந்த மலைப் பகுதிகளிலும், தாழ்நிலப் பகுதிகளிலும் வாழ்ந்தன. இவை கோடை காலங்களில் உயரமான பகுதிகளிலும், குளிர் காலங்களில் தாழ்ந்த பகுதிகளிலும் வாழ்ந்ததாக நம்பப்படுகிறது. அனைத்துண்ணிகளான இவை வளர்ந்த பூச்சிகள், பூச்சிக் குடம்பிகள், சிலந்திகள் போன்றவற்றோடு, பழங்களையும், குறைந்த அலவிலான உள்நாட்டுத் தாவரங்களையும் உணவாகக் கொண்டன. ஆண், பெண் பறவைகள் தமது வேறுபாடான அலகுகளை வெவ்வேறு வகையில் பயன்படுத்தின. ஆண் பறவை தனது தடித்த அலகால் உக்கிய மரங்களைக் கொத்தி உடைத்தது. பெண் பறவையின் நீண்ட, மெலிந்த, வளைந்த அலகுகள் ஆழங்களுக்குச் சென்று இரையைப் பிடிக்க உதவியாக அமைந்தது. இவ்வினத்தின் கவர்ச்சியான ஈருருத் தோற்றம் காரணமாக, உயிரியல் நூல்களிலும், பறவையியல் நூல்களிலும் இவை அடிக்கடி குறிப்பிடப்பட்டாலும், இவற்றின் உயிரியல் தொடர்பாக அதிகமாக எதுவும் தெரியாது. இவை அழிந்துபோவதற்கு முன் இவைபற்றி அதிக ஆய்வுகள் மேற்கொள்ளப்படவில்லை.

அலகின் வடிவம் காரணமாகவும், அழகாலும், மாவோரிப் பண்பாட்டிலும், வாய்மொழி மரபிலும் அதன் சிறப்பிடத்தினாலும் உய்யா, நியூசிலாந்தின் பெரிதும் அறியப்பட்ட அழிந்த பறவையாக உள்ளது. இப்பறவை மாவோரிகளால் புனிதமானதாகக் கருதப்படுகிறது. இதன் இறகுகளை அணியும் உரிமை உயர் தகுதி உள்ளவர்களுக்கே உரியது.

## வகைப்பாடும் சொற்பிறப்பும்
இதன் பேரினப் பெயரான *ஹெட்டெராலோக்கா* (Heteralocha) என்பது, "ஹெட்டெரா" (வேறுபட்ட), "அலோக்கோஸ்" (மனைவி) என்னும் சொற்களின் சேர்க்கையால் உருவானது. இது இவ்வினத்தின் ஆண், பெண் பறவைகளின் அலகின் வடிவம் வேறுபட்டிருப்பதைக் குறிக்கிறது. சிறப்புப் பெயர் *அக்கியூட்டிரோஸ்ட்ரிஸ்* (acutirostris), கூரானது என்னும் பொருள்கொண்ட "அக்கியூட்டஸ்" (acutus), அலகு என்னும் பொருள் தரும் "ரொஸ்ட்ரம்" (rostrum) ஆகிய இலத்தீன் சொற்களில் இருந்து உருவானது. பெண் பறவையின் கூரிய அலகைக் குறித்தே இப்பெயர் ஏற்பட்டது.

## மேற்கோள்கள்

பகுப்பு:அழிந்த பறவைகள்
விகடன் (திரைப்படம்)

**விகடன் **  2003ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். இதில் ஹரிஷ் ராகவேந்திரா  அருண் பாண்டியன் காயத்ரி ரகுராம் ஆகியோர் நடித்துள்ளனர்.

## நடிகர்கள்
* ஹரிஷ் ராகவேந்திரா - இராம்மோகன்
* அருண் பாண்டியன் - செல்வக்குமார்
* காயத்ரி ரகுராம் - கௌரி
* இராதிகா சௌத்ரி - செல்வக்குமாரின் மனைவி
* உமா - காவேரி
* நாசர்
* ரேகா
* விஜயன்
* வெங்கட் பிரபு

## கதை

## தயாரிப்பு

## மேற்கோள்கள்
https://en.wikipedia.org/wiki/Vikadan

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பழுப்பு ஆந்தை

**பழுப்பு ஆந்தை** (brown owl) அல்லது **தோனி ஆந்தை** (tawny owl) என்பது, பருத்த தோற்றம் உடையதும் நடுத்தர அளவு கொண்டதுமான ஆந்தை ஆகும். இது யூரேசியப் பகுதிக் காடுகளில் காணப்படுகின்றது. வெளிறிய நிறம் கொண்ட இதன் கீழ்ப் பகுதிகளில் கடுமையான நிறத்திலான வரிகள் காணப்படும். மேற்பகுதிகள் பழுப்பு அல்லது சாம்பல் நிறமாக இருக்கும். ஏற்றுக்கொள்ளப்பட்ட 11 துணை இனங்களில் பலவற்றில் இவ்விரு வேறுபாடுகளும் காணப்படுகின்றன. இவை மரப் பொந்துகளில் தமது கூடுகளை அமைத்துக்கொள்கின்றன. இக்கூடுகள் முட்டைகளையும் குஞ்சுகளையும் கொன்றுண்ணிகளிடம் இருந்து பாதுகாத்துக்கொள்ள உதவுகின்றன. புலம் பெயராத இப்பறவைகள், குறித்த பகுதிகளுக்குள்ளேயே வாழுகின்றன. தாயின் கவனிப்புக் காலம் முடிந்ததும், புதிய பகுதிகள் கிடைக்காவிட்டால் இளம் பறவைகள் பட்டினி கிடக்கவேண்டிய நிலை ஏற்படுகின்றது. 

இரவில் இரைதேடும் இப்பறவை, எலிகள் போன்ற கொறித்துண்ணிகளையே பெரும்பாலும் வேட்டையாடுகிறது. மரத்தில் இருந்து சடுதியாக விழுவதன் மூலம் இரையைப் பிடிக்கும் இவ்வகை ஆந்தைகள், இரையை முழுதாகவே விழுங்குகின்றன. கூடிய நகராக்கம் பெற்ற பகுதிகளில் வாழும் பழுப்பு ஆந்தைகளின் உணவில் பறவைகள் கூடிய விகிதத்தில் காணப்படுகின்றன. பார்வை, கேட்டல் என்பன தொடர்பான இசைவாக்கங்களும், அமைதியான பறப்பும் இவற்றின் இரவு வேட்டைக்கு உதவியாக அமைகின்றன. பழுப்பு ஆந்தைகள் பிற சிறிய ஆந்தைகளையும் பிடித்து உண்னக்கூடியவெ. அதேவேளை, இவையும், கழுகு ஆந்தை, வடக்கத்தைய வல்லூறு போன்ற பெரிய பறவைகளால் பிடிக்கப்படக்கூடிய ஆபத்து உண்டு.  

பலர் இந்த ஆந்தைகளுக்குச் சிறந்த இரவுப் பார்வை உண்டு என நம்புகின்றனர், ஆனால், இவற்றின் விழித்திரை மனிதரின் விழித்திரையை விடக் கூடிய உணர்திறன் கொண்டது அல்ல. சமச்சீரற்று அமைந்த இவற்றின் காதுகளே சிறப்பான ஒலியின் திசையறியும் பண்பைக் கொடுப்பதன் மூலம், அவை வேட்டையாடுவதற்கு முக்கியமானவையாக அமைகின்றன. இவற்றின் இரவில் திரியும் பழக்கம், பயத்தை விளைக்கும் ஒலி என்பன இவற்றுக்கு "துரதிட்டம், "இறப்பு" என்பன சம்பந்தமான பழங்கதைத் தொடர்புகளை ஏற்படுத்தியுள்ளன.

## விபரங்கள்
பழுப்பு ஆந்தை, ஒரு உறுதியான பறவை. இது 37–46 சமீ (15–18 அங்குலம்) நீளத்தையும், 81–105 சமீ (32–41 அங்குலம்) இறக்கை அகல்வையும் கொண்டது. எடை 385 தொடக்கம் 800 கிராம் (0.849 தொடக்கம் 1.764 இறா.) வரை இருக்கும். இவற்றின் பெரிய வட்டமான தலையில் காது மடல்கள் இல்லை. இவற்றின் துணை இனங்கள் இரண்டு வகைகளாகக் காணப்படுகின்றன. இவை அவற்றின் இறகுத் தொகுதியின் நிறத்தால் வேறுபடுகின்றன. ஒரு துணைவகை செம்பழுப்பு நிற மேற்பகுதியையும், மற்றது சாம்பல் பழுப்பு நிற மேற்பகுதியையும் கொண்டவை. சிலவேளைகளில் இவற்றுக்கு இடைப்பட்ட நிறங்களும் காணப்படுவது உண்டு. இரண்டு வேறுபாடுகளிலும், கீழ்ப்பகுதி பழுப்பு வரிகளோடு கூடிய வெள்ளை நிறம் கொண்டதாகவே இருக்கும். யூனுக்கும், டிசம்பருக்கும் இடைப்பட்ட காலத்தில் படிப்படியாக இறகுகள் உதிர்கின்றன. இவை பால் அடிப்படையில் ஈருருவத் தன்மை கொண்டவை. அதாவது, இவ்வினத்தில் ஆண், பெண் பறவைகளிடையே வேறுபாடான தோற்றம் காணப்படுகின்றது. பெண் பறவை ஆணிலும் பெரியது. அது 5% கூடுதலான நீளமும், 25% கூடிய நிறையும் உடையது.

பழுப்பு ஆந்தைகளின் பறப்பு நீண்ட தூரச் சறுக்கும் இயக்கத்துடனும், குறைவான ஏற்றத் தாழ்வுகளுடனும் கூடியது. இவை பிற யூரேசிய ஆந்தைகளை விடக் குறைவாகவே 
பறப்பின்போது சிறகடிப்பதுடன், கூடிய உயரத்திலும் பறக்கின்றன.

## மேற்கோள்கள்

பகுப்பு:ஆந்தைகள்
பகுப்பு:ஐரோப்பியக் கொன்றுண்ணிப் பறவைகள்
பகுப்பு:நடு ஆசியப் பறவைகள்
பகுப்பு:மேற்கு ஆசியப் பறவைகள்
சிறீ விஜய் வித்யாலயா கலை அறிவியல் கல்லூரி

**சிறீ விஜய் வித்யாலயா கலை அறிவியல் கல்லூரி** பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும்.  இக்கல்லூரி 2010ஆம் ஆண்டு தொடங்கப்பட்டது.  இக்கல்லூரி தமிழ்நாட்டில் தருமபுரி மாவட்டம்,  நல்லம்பள்ளி என்ற  இடத்தில் உள்ளது. 2018 ஆண்டு காலகட்டத்தில் இக்கல்லூரியில் 4300 மாணவ மாணவிகள் பயின்றுவருகின்றனர்.

## துறைகள்
இக்கல்லூரியில் பின்வரும் துறைகளின் கீழ் 11 இ்ளங்கலை பட்டபடிப்புகளும், 5 முதுகலை நிலை பட்டபடிப்புகளும் வழங்கப்பட்டு வருகின்றன.
*தமிழ் 
*ஆங்கிலம்
*வரலாறு
*கணிதம்
*வேதியியல்
*இயற்பியல்
*கணினி அறிவியல்
*தாவரவியல்
*விலங்கியல்

## விளையாட்டு  சாதனை
சண்டிகரில்   டிசம்பர் 2012 ல்  நடைபெற்ற கோ கோ விளையாட்டில்   வெற்றிபெற்று பல்கலைக்கழக அளவில் மூன்றாம் இடத்தை பிடித்து சாதனை புரிந்தன
## பிற கல்வி நிறுவனங்கள்
சிறீ விஜய் வித்யாலயா மேனிலைப்பள்ளி, தருமபுரி.
## சான்றுகள்

பகுப்பு:பெரியார் பல்கலைக்கழக இணைவுக்கல்லூரிகள்
பகுப்பு:தருமபுரி மாவட்டத்திலுள்ள தனியார் கலைக் கல்லூரிகள்
போலந்துக் கொடி

**போலந்துக் கொடி** சமமான அகலம் கொண்ட இரண்டு கிடைப் பட்டைகளைக் கொண்டது. மேலுள்ள பட்டை வெள்ளை நிறமானது, கீழுள்ளது சிவப்பு நிறமானது. இவ்விரு நிறங்களும் போலந்தின் அரசியல் சட்டத்தில் தேசிய நிறங்களாக வரையறுக்கப்பட்டுள்ளன. இக்கொடியின் ஒரு வேறுபாடாக, வெள்ளைப் பட்டையின் நடுவில் தேசிய மரபுச்சின்னம் பொறிக்கப்பட்ட கொடி வெளிநாடுகளிலும், கடலிலும் பயன்படுத்துவதற்கு சட்டப்படி ஒதுக்கப்பட்டுள்ளது. ஒரு முனையில் கவைவால் வடிவம் கொண்ட இதே போன்ற கொடி போலந்தின் கடற்படைக் கொடியாகப் பயன்படுத்தப்படுகின்றது.

1831 ஆம் ஆண்டில் வெள்ளையும், சிவப்பும் தேசிய நிறங்களாக உத்தியோகபூர்வமாக ஏற்றுக்கொள்ளப்பட்டன. இந்நிறங்கள் "போலிய-லித்துவேனியப் பொதுநலவாயத்தின்" உறுப்பு நாடுகள் இரண்டினதும் மரபுச் சின்னங்களில் இருந்து பெறப்பட்டவை. போலந்தின் மரபுச் சின்னத்தில் சிவப்பு நிறக் கேடயத்தில் வெள்ளை நிறப் போலந்துக் கழுகுச் சின்னமும், லித்துவேனியாவின் மரபுச் சின்னத்தில் சிவப்பு நிறக் கேடயத்தில் வெள்ளை நிறத்தில் பிரபு ஒருவர் குதிரையில் சவாரி செய்யும் தோற்றமும் இருந்தன. 1919 இல் போலந்தின் தேசியக் கொடி அதிகாரபூர்வமாக ஏற்றுக்கொள்ளப்பட்டது. 2004 ஆம் ஆண்டிலிருந்து போலந்தின் கொடிநாள் மே 2 ஆம் தேதி கொண்டாடப்பட்டு வருகிறது. 

நாடாளுமன்றம், சனாதிபதி மாளிகை போன்ற உயர் அதிகாரம் கொண்ட கட்டிடங்களில் தேசியக் கொடி தொடர்ச்சியாகப் பறக்கவிடப்படுகிறது. பிற நிறுவனங்களும், பல போலந்து மக்களும் தேசிய விடுமுறை நாட்களிலும், பிற தேசிய முக்கியத்துவம் கொண்ட நாட்களிலும் தேசியக் கொடியைப் பறக்க விடுகின்றனர். அவமதிப்புக்கு உள்ளாக்காதவரை மரபுச் சின்னம் பொறிக்கப்படாத தேசியக் கொடியைப் பயன்படுத்துவதைத் தற்போதைய போலந்தின் அரசியல் சட்டம் தடை செய்யவில்லை.

கிடையாக வெள்ளை, சிவப்பு நிறங்களைக் கொண்ட வடிவமைப்பு ஒப்பீட்டளவில் பரவலாகக் காணப்படுகின்றது. போலந்தோடு தொடர்பில்லாத பல கொடிகள் இதை ஒத்ததாகக் காணப்படுகின்றன. இந்தோனேசியா, மொனாக்கோ ஆகிய நாடுகள் மேலே சிவப்பு நிறத்தையும், கீழே வெள்ளை நிறத்தையும் கொண்டுள்ளன. போலந்திலும் தேசிய வடிவமைப்பை அடிப்படையாகக் கொண்ட பல கொடிகள் தேசிய நிறங்களைக் கொண்டுள்ளன.

## வடிவமைப்பு
### சட்ட அடிப்படை
1997 இன் போலந்துக் குடியரசின் அரசியல் சட்டத்திலும்; 1980 இன், போலந்துக் குடியரசின் மரபுச் சின்னம், நிறங்கள், தேசிய கீதம் மற்றும் அரச முத்திரைகள் சட்டத்திலும் (மரபுச் சின்னங்கள் சட்டம்); போலந்துக் குடியரசின் நிறம், கொடி ஆகியவை விவரிக்கப்பட்டுள்ளன. தேசியச் சின்னங்கள் தொடர்பான சட்டங்கள் முழுமை பெறவில்லை. மரபுச் சின்னங்கள் சட்டம் பலமுறை திருத்தப்பட்டதுடன், பல்வேறு நிறைவேற்று அரசாணைகளையும் இச்சட்டம் குறிப்பிடுகின்றது. ஆனால், இந்த அரசாணைகளிற் சில இன்னும் வெளியாகவில்லை. அத்துடன், சட்டங்களில் தவறுகளும், விடுபடல்களும், முரண்பாடுகளும் காணப்படுவதால், குழப்பமாக உள்ளதுடன், பல்வேறு விளக்கங்களுக்கும் இடமளிப்பதாக உள்ளது. 

### தேசிய நிறங்கள்
அரசியல் சட்டத்தின் அத்தியாயம் 1, பிரிவு 28, பத்தி 2 இல் போலந்தின் தேசிய நிறங்கள் வெள்ளையும், சிவப்பும் எனக் குறிக்கப்பட்டுள்ளது. மரபுச் சின்னங்கள் சட்டத்தின் 4 ஆம் பிரிவு இது பற்றி மேலும் விளக்குகிறது. இதில், கிடையானவையும், ஒன்றுக்கொன்று இணையானவையும், சமமான அகலம் கொண்டவையுமான பட்டிகளாக இவை அமைய வேண்டும் எனவும் மேலே வெள்ளையும், கீழே சிவப்பும் இருக்கவேண்டும் எனவும் வரையறுக்கப்பட்டுள்ளது. நிறங்களைக் நிலைக்குத்தாகக் காட்சிப்படுத்தவேண்டி இருந்தால், வெள்ளை நிரம் பார்ப்பவருக்கு இடப் பக்கத்தில் இருக்கவேண்டும். 

## மேற்கோள்கள்

பகுப்பு:தேசியக் கொடிகள்
பகுப்பு:போலந்து
புஷ்பகிரி

**புஷ்பகிரி** (**Pushpagiri**) இந்தியாவின் ஒடிசா மாநிலத்தின் ஜாஜ்பூர் மாவட்டத்தின்  லங்குடி மலையில் அமைந்த பண்டைய  பௌத்த தொல்லியல் வளாகம் ஆகும். இவ்வளாகம்  சிதிலமடைந்த தூபிகளும், விகாரைகளும், குடைவரைச் சிற்பங்களும் கொண்டது. இது அசோகரின் தூண்கள் கொண்ட தொல்லியல் களமாகும்.

பௌத்தத் தலங்களை காண, இந்தியாவிற்கு வருகை தந்த சீன நாட்டின் பௌத்த அறிஞர் சுவான்சாங் (602 - 664), தனது பயணக் குறிப்பில் புஷ்பகிரி மகாவிகாரையைக் குறித்துள்ளார்.

புஷ்பகிரி இப்பௌத்தத் தலம், ஒடிசாவின் யாஜ்பூர் மாவட்டத்தில் உள்ள லலித்கிரி, இரத்தினகிரி உதயகிரி-கந்தகிரி  போன்று முன்பு  செழிப்புடன் விளங்கியதாகும்.

லங்குடி மலையின் தொல்லியல் வளாகத்தில் 1996 - 2006களில் இந்தியத் தொல்லியல் ஆய்வகம் அகழ்வாராய்ச்சி செய்த போது கிடைத்த கல்வெட்டு அடிப்படையில், புஷ்பகிரி பௌத்த தொல்லியல் வளாகம் கண்டுபிடிக்கப்பட்டது.   

இப்பௌத்த வளாகம் கிமு இரண்டாம் நூற்றாண்டு முதல் கிபி11ம் நூற்றாண்டு  வரை செழிப்புடன் விளங்கியதாகும். 

1996 - 2006ல் லாங்குடி மலையில் 143 ஏக்கர் நிலப்பரப்பில் அகழாய்வு செய்த போது, பிராமி எழத்துக்கள் கொண்ட கல்வெட்டுக் குறிப்பில் இப்பகுதியை புஷ்பகிரி என அறியப்பட்டது.  

புஷ்பகிரி அகழாய்வின் போது, பெரிய தூபியும், சுடுமட்சிலைகளும் கண்டெடுக்கபப்ட்டது. புஷ்பகிரி விகாரை மற்றும் தூபிகள்,  பேரரசர் அசோகர் காலத்தில் (கிமு 304–232), கிமு இரண்டாம் நூற்றாண்டில் நிறுவப்பட்டிருக்கலாம் என தொல்லியல் மற்றும் வரலாற்று ஆய்வாளர்கள் கருதுகின்றனர்.

கிமு மூன்றாம் நூற்றாண்டு முதல் நூற்றாண்டு முதல் கிபி ஒன்பதாம் நூற்றாண்டு வரையிலான கால கட்டங்களில் பல்வேறு அளவுகளில் வடிக்கப்பட்ட 34 குடைவரை தூபிகளையும்,  குடைவரைச் சிற்பங்களையும், இந்தியத் தொல்லியல் ஆய்வகம் கண்டுபிடித்தது.  

## படக்காட்சிகள்

File:Pushpagiri (Langudi Hill) - Jajpur - Odisha - Buddhist site - Ancient Stupa.jpg |சிதிலமடைந்த பௌத்த பெருந்தூபியின் அடிப்பகுதி
File:Pushpagiri (Langudi Hill) - Jajpur - Odisha - Buddhist site - Rock-Cut Stupas.JPG |குடைவரை தூபிகள் 
File:Pushpagiri (Langudi Hill) - Jajpur - Odisha - Buddhist site - Stone inscription written in Pali.jpg |பாலி மொழியில் எழுத்தப்பட்ட கல்வெட்டுக்கள்


## இதனையும் காண்க
* அசோகரின் தூண்கள்
* இரத்தினகிரி, ஒடிசா
*  லலித்கிரி
* உதயகிரி, கந்தகிரி குகைகள்
* பௌத்த தொல்லியற்களங்கள்
* பௌத்த யாத்திரை தலங்கள்

## மேற்கோள்கள்

## வெளி இணைப்புகள்
*புஷ்பகிரி விகாரை காணொளி

பகுப்பு:பௌத்த யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:பௌத்த கட்டிடங்கள்
பகுப்பு:யாஜ்பூர் மாவட்டம்
பகுப்பு:பௌத்த சிற்பங்கள்
பகுப்பு:குடைவரைகள்
பகுப்பு:ஒடிசாவின் வரலாறு
பிதல்கோரா குகைகள்

**பிதல்கோரா குகைகள்** (**Pitalkhora Caves**) இந்தியாவின் மகாராட்டிரா மாநிலத்தின் அவுரங்காபாத் மாவட்டத்தில், எல்லோராவிலிருந்து 40 கிலோ மீட்டர் தொலைவில் உள்ளது. இந்தியத் தொல்லியல் ஆய்வகம், பிதல்கோரா குடைவரைகளை பராமரிக்கிறது.

பிதல்கோரா குகைகள், மேற்கு தொடர்ச்சி மலையில் உள்ள பிதல்கோராவின் 14 குடைவரைகள் இரண்டு தொகுதிகளுடன் கூடியது. இக்குடைவரைகளை கிமு 250 முதல் ஈனயான பௌத்த பிக்குகள் பயன்படுத்தினர். பின்னர் மகாயான பிக்குகள், இக்குடைவரையில் பௌத்த ஓவியங்கள் வரைந்தனர். இங்குள்ள கல்வெட்டுக்களில் கிமு 250 முதல் கிபி நான்காம் நூற்றாண்டு வரையிலான காலத்திய குறிப்புகளைக் கொண்டுள்ளது.

பிதல்கோராவின் 14 குகைகளில், நான்கில் சைத்தியங்களையும், விகாரைகளையும் கொண்டுள்ளது. பிறகுடைவரைகளில் தூபிகளும், சிற்பங்களும் கொண்டுள்ளது. எல்லோரா மற்றும் அஜந்தா பௌத்தக் குடைவரைகளைப் போன்றே பிதல்கோரா குடைவரைகளும் நிறுவப்பட்டுள்ளது.
## படக்காட்சிகள்

File:5 Pitalkhora overview.jpg|பிதல்கோராவின் சில குடைவரைகள் 
File:043 Reconstructed Cells (34045149876).jpg|சீரமைக்கப்பட்ட விகாரையின் அறைகள் 
File:Soldier statue guarding Buddhist cave Pitalkhora.jpg|துவாரபாலகர் சிற்பம்
File:032 Broken Elephant Figures (33274190623).jpg|சிதிலமடைந்த யானைச் சிற்பங்கள் 
File:011 Side View of Chaitya Hall (34085579685).jpg|சைத்திய மண்டபத்தின் பக்கவாட்டுக் காட்சி 
File:012 Fron View of Chaitya Hall (33243583374).jpg|சைத்திய மண்டபம், குகை எண் 3 
File:014 Pillars showing Paintings (34085568815).jpg|ஓவியங்களுடன் கூடிய தூண்கள்
File:5 Paintings at ancient Pitalkhora Buddhist caves.jpg|மகாயான பிக்குகள் வரைந்த ஓவியங்கள் 


## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## மேலும் படிக்க
* 

## வெளி இணைப்புகள்

* பிதல்கோரா குகைகள் காணொளி
*Pitalkhora, archeological site, Encyclopædia Britannica
*Pitalkhora Caves  at Archaeological Survey of India
*Pitalkhora Yaksha: Sankarin?, M. S. Mate (1966)
*Les temples rupestres de Pitalkhora en Inde, S Ueda (1978)

பகுப்பு:சத்திரபதி சம்பாஜிநகர் மாவட்டம்
பகுப்பு:பௌத்த கட்டிடங்கள்
பகுப்பு:மகாராட்டிரத்தில் உள்ள குகைகள்
பகுப்பு:இந்தியக் குடைவரைக் கோயில்கள்
வெண்சோறு

**வெண்சோறு** என்பது பிறருக்கு அளித்து உண்ணும் வெண்ணிற அரிசியால் சமைக்கப்பட்ட உணவு. இதனை இல்லத்தார் உண்ணின் அது **சோறு**. பிறருக்கு வழங்கின் அது **"வெண்சோறு"**. இலக்கிய ஆட்சிகள் இதனைத் தெரிவிக்கின்றன.  செல்வச் செழிப்பு மிக்க குடிமக்களும், ஏழைகளும் இதனை மற்றவர்களுக்கு வழங்குவர். கருணைக் கிழங்குக் குழம்புடன் சேர்த்து வழங்கும் வெண்சோறு பெரிதும் மதிக்கப்பட்டது. சிறூகுடி என்னும் ஊரில் வாழ்ந்த அருமன் என்னும் வள்ளல் இத்தகைய சிறந்த உணவை வழங்கியிருக்கிறான். 

பழங்குடி வீரப்பெருமகள் ஒருவன் தன்னிடம் இருப்பது மிகச் சிறிதே என்றாலும் வெண்சோறு வழங்கியிருக்கிறான். நாட்டைக் காக்கும் மன்னன் போருக்குப் பின்னர் வழங்குவது போல வழங்கியிருக்கிறான். 

## மேற்கோள்

பகுப்பு:பழக்க வழக்கங்கள்
பகுப்பு:சொல்விளக்கம்
சிறுசோறு

சிறுசோறு என்பது குடும்பத்தினர் மட்டும் உண்ணும் உணவு. அதியமான் தன் குடும்பத்தாருடன் சிறுசோறு உண்ணும்போதும், படைவீரர்களுடன் பெருஞ்சோறு உண்ணும்போதும் தன்னைச் சேர்த்துக்கொண்டு உண்பான் என்று குறிப்பிடுகிறார். இதிலிருந்து விருந்து இல்லாமல் உணவு உண்பது சிறுசோறு (பெருமை இல்லாத உணவு) எனக் கருதினர் என்பதை உணரலாம்.     

சிறுமியர் சிற்றில் இழைத்து விளையாடும்போது தூசு துரும்புகளை உணவு என வைத்து விளையாடுவர். இதனையும் சிறுசோறு எனக் குறிப்பிட்டனர். 
## மேற்கோள்

பகுப்பு:பழக்க வழக்கங்கள்
பகுப்பு:சொல்விளக்கம்
சிம்பா

**சிம்பா** (Simba) என்பது ஒரு கற்பனைக் கதாப்பாத்திரம் ஆகும். வால்ட் டிஸ்னி நிறுவனம் தயாரித்த வரைகலைப் படமான தி லயன் கிங் திரைப்படத்தில் இக்கதாப்பாத்திரம் தோன்றியது. இத்திரைப்படம் 1994 ஆம் ஆண்டில் வெளியானது. இதைத்தொடந்து *தி லயன் கிங் II (The Lion King II)*, *சிம்பாஸ் ப்ரைடு (Simba's Pride)* மற்றும் *தி லயன் கிங் 1½ (The Lion King 1½)* ஆகிய திரைப்படங்களிலும் இக்கற்பனைக் கதாப்பாத்திரம் தோன்றியது. சிம்பாவை, திரைக்கதை எழுத்தாளர்கள் *ஐரீன் மெச்சி (Irene Mecchi)*, *ஜொனத்தன் ராபர்ட்ஸ் (Jonathan Roberts)* மற்றும் *லிண்டா ஊல்வர்ட்டன் (Linda Woolverton)* ஆகியோர் உருவாக்கினர். வரைகலையாக இளவயது சிம்பாவை *மார்க் ஹென் (Mark Henn)* உருவாக்கினார். நடுத்தர வயது சிம்வாவினை *ரூபன் எ. அகியூனோ (Ruben A. Aquino)* உருவாக்கினார். சிம்பாவானது வால்ட் டிஸ்னி நிறுவனத்தின் *பாம்பி* கதாப்பாத்திரத்தின் பாதிப்பில் உருவாக்கப்பட்டதாகும். மேலும் *விவிலியத்தின்* *ஜோசப்* மற்றும் *மோசஸ்* ஆகியவற்றின் பாதிப்பினையும் கொண்டது.

## உருவாக்கம்

*தி லயன் கிங்* திரைப்படத்திற்கான யோசனை முதலில் *டிஸ்னி*யின் தலைவர் *ஜெப்ரி கேட்ஸ்னப்ர்க்கிற்கு (Jeffrey Katzenberg)* 1989 ஆம் ஆண்டில் தோன்றியது.  அதற்கான தலைப்பாக முதலில் *கிங் ஆப் தி ஜங்கிள்* என்பதைத் தேர்வு செய்திருந்தார். நடுத்தர வயதுடைய சிம்பாவிற்கு *மேத்யூ ப்ராட்ரிக் (Matthew Broderick)* குரல் கொடுத்திருந்தார்.  அவர் அயர்லாந்தில் விடுமுறையில் இருந்தபோது அவரது முகவர் சிம்பாவிற்கு குரல் கொடுக்கும் வாய்ப்பு கிடைத்ததை அவரிடம் சொன்னார். இயக்குனர்கள் இவரது குரல் *சிம்பா* கதாப்பாத்திரத்திற்குப் பொருத்தமாக இருக்கும் என முடிவெடுத்தனர்.

## வரைகலை
வால்ட் டிஸ்னி நிறுவனம் அதே நேரத்தில் *போச்சோந்தாஸ்* (Pocahontas) எனும் வரைகலைப் படத்தினையும் தயாரித்துக் கொண்டிருந்ததால் அதன் ஊழியர்களை இரண்டாகப் பிரித்தது. அதில் ஒரு பிரிவினர் *தி லயன் கிங்* படத்திற்கான வரைகலையில் ஈடுபட்டனர். இவர்களில் பெரும்பாலோனர் அதிக அளவு வரைகலை அனுபவம் இல்லாதவர்கள் ஆவார். இணை இயக்குனநர் * ரோப் மின்காஃப் (Rob Minkoff)* இதை ஒரு வாய்ப்பாகப் பயன்படுத்தி பலருக்கு வரைகலைக் கண்காணிப்புப் பதவியை வழங்கினார். மேலும் *டிஸ்னி* நிறுவன ஊழியர்கள் *போச்சோந்தாஸ்* (Pocahontas) வரைகலைப் படமே நன்றாக மக்களிடம் வரவேற்பினைப் பெறும் என்றும் எண்ணினர். வரைகலைப் பணியினை * மார்க் ஹென் (Mark Henn)* மற்றும் *ரூபன் அகினோ (Ruben A. Aquino)* மேற்கொண்டனர். இதில் மார்க் ஹென் இளவயது குட்டி சிம்பா வரைகலை உருவாக்கத்தினையும் ரூபன் அகினோ நடுத்தர வயது சிம்பாவின் உருவாக்கத்தினையும் செய்தனர். *டிஸ்னி* நிறுவனத்தின் *ராபின் ஹூட்* வரைகலைப் படத்திற்குப் பின்னர் மனிதர்களே தோன்றான வரைகலைப் படம் 'தி லயன் கிங்' ஆகும். எனவே ஒருகால் மனிதர்களை வரைகலையில் உருவாக்குவதைவிட மிகச் சிரமமானது நான்கு கால் விலங்குகளை வரைகலைகளில் உருவாக்குவது என *ரூபன் அகினோ* தெரிவித்தார்.

## தாக்கமும் பிரபலமும்
பிரபல இசைக்கலைஞர் மைக்கேல் ஜாக்சன் தனது புதுக் குழந்தையை தங்கியிருந்த விடுதியின் உப்பரிகையிலிருந்து கீழே குழுமியிருந்த ரசிகர்களிடம் காட்டியது, 'லயன் கிங்' வரைகலைப் படத்தில் புதிதாகப் பிறந்த குட்டியான *சிம்பா*வை பாறை உச்சி நுனியியிருந்து கீழே குழுமியிருந்த பிற விலங்குகளியே காட்டியதைப் போன்றது என கருதப்பட்டது.

## மேற்கோள்கள்

பகுப்பு:கற்பனை உயிரினங்கள்
மனிதனின் வரலாற்றுக்கு முந்தைய காலக்கோடு

**மனிதனின் வரலாற்றுக்கு முந்தைய காலக்கோடு** (*Timeline of human prehistory*) என்பது ஓமோ சப்பியன்சு ஆப்பிரிக்காவில் 200,000 ஆண்டுகளுக்கு முன்னர் தோன்றிய காலம் தொடக்கம் 5,500 ஆண்டுகளுக்கு முன்னர் எழுத்தறிவை மனிதன் உருவாக்கிய காலம் வரையான காலப்பகுதியாகும். இது நடு பழைய கற்காலம் தொடக்கம் வெண்கலக் காலத்தின் மிக ஆரம்ப காலத்தினை குறிக்கும். இக்காலப்பகுதியை பிரித்துக் கூறும் காலக்கேடு ஐரோப்பிய கற்காலத்தை அடிப்படையாகக் கொண்டிருப்பினும், உலகின் பல்வேறு பகுதிகளில் கற்காலத்தின் வளர்ச்சி வெவ்வேறு காலகட்டத்தில் நிகழ்ந்தது.

இங்கே குறிப்பிடப்பட்டிருக்கும் கால எல்லைகள் மானிடவியல், தொல்லியல், மரபியல், நிலவியல் மற்றும் மொழியியல் ஆகிய துறைகளைச் சேர்ந்த ஆய்வுகளின் மூலம் அண்ணளவாக குறிக்கப்பட்டுள்ளன. எதிர்காலத்தில் இத்துறைகளில் செய்யப்படும் புதிய ஆய்வுகள் இக்கால எல்லைகளை மாற்றியமைக்ககூடும்.

## நடு பழைய கற்காலம்

## மேல் பழைய கற்காலம்

## இடைக் கற்காலம்

## புதிய கற்காலம்

## வெண்கலக் காலம்

## இவற்றையும் பார்க்க
* படிவளர்ச்சி காலக்கோடு

## மேற்கோள்கள்

## உசாத்துணைகள்
*
*

## வெளி இணைப்புகள்
* Human Timeline (Interactive) – சிமித்சோனிய, இயற்கை வரலாற்றுக்கான தேசிய அருங்காட்சியகம் (ஆகத்து 2016).

பகுப்பு:காலக்கோடுகள்
பகுப்பு:வரலாற்றுக் காலப்பகுதிகள்
பகுப்பு:தொல்லியல்
பகுப்பு:கால வரிசைப்படி வரலாறு
மன்மோடி குகைகள்

**மன்மோடி குகைகள்** (**Manmodi caves**)  (मानमोडी लेणी) இந்தியாவின் மகாராட்டிரா மாநிலத்தின், புனே மாவட்டத்தில், ஜூன்னார் நகரத்தின் தெற்கில் மூன்று கிலோ மீட்டர் தொலைவில் அமைந்த பௌத்த தொல்லியல் களம் ஆகும். ஜூன்னார் நகரத்திற்கு அருகில் அமைந்த பிற பௌத்த குகைகள் துளஜா குகைகள், சிவனேரி மற்றும் லெண்யாத்திரி குகைகள் ஆகும்.

மன்மோடி குகைகள், மேற்குத் தொடர்ச்சி மலைத்தொடரில் அமைந்துள்ளது.

மன்மோடி குகைகளின் குடைவரைகள் கிமு மூன்றாம் நூற்றாண்டிலிருந்து, கிபி மூன்றாம் நூற்றாண்டின் பிற்பகுதி வரை நிறுவப்பட்டுள்ளது. 

மூன்று தொகுதிகளாக பிரிக்கப்பட்ட மன்மோடி குகைகளை, இந்தியத் தொல்லியல் ஆய்வகம் பராமரிக்கிறது. இக்குகைகளை மூன்று தொகுதிகளாகப் பிரிக்கப்பட்டுள்ளது. அவைகள்: 
* பூதலிங்க குகைத் தொகுதி  (भूत लेणी), இதனை யவனர்கள் அளித்த கொடை மூலம் நிறுவப்பட்டதாக கல்வெட்டுக் குறிப்புகள் உள்ளது. 
* அம்பா-அம்பிகா குகைத் தொகுதி (अंबा-अंबिका) 
* பீமாசங்கர் குகைத்தொகுதி
மன்மோடி மலையின் தென்கிழக்கில் மேற்கு சத்திரபதி மன்னர் நகபானரின் முதலமைச்சர் அய்மாவின் கிபி 124ம் ஆண்டின் கல்வெட்டுக் குறிப்புகள் உள்ளது. அம்பா-அம்பாலிகை குடைவரைகள், நேமிநாதர் உள்ளிட்ட தீர்த்தங்கரர்களின் சிற்பங்களைக் கொண்டது.

## அமைவிடம்
மகாராட்டிரா மாநிலத்தின் புனே நகரத்திற்கு வடக்கில் 91.7 கி.மீ. தொலைவில், ஜூன்னாரில் (19°10’ N; 73°53’ E) பாகையில் மன்மோடி குகைகள் அமைந்துள்ளது.

## படக்காட்சிகள்

File:Manmodi Chaitya Cave Junnar.png|மன்மோடி குகையின் சைத்தியம், புகைப்படம், 1880
File:Bhutalinga caves chaitya.jpg|பூதலிங்க குகையின் சைத்தியம்
File:Manmodi Chaitya Yavanasa inscription.jpg|யவனர்களின் கொடையால் நிறுவப்பட்ட சைத்தியம் 
File:Brahmi y 2nd century CE.jpg|குகையின் கிபி இரண்டாம் நூற்றாண்டின் பிராமி கல்வெட்டுக்கள்
File:Brahmi v 2nd century CE.gif|குகையின் பிராமி கல்வெட்டு எழுத்து
File:Brahmi n.svg|குகையின் பிராமி கல்வெட்டு எழுத்து
File:Brahmi s.svg|குகையின் பிராமி கல்வெட்டு எழுத்து
File:Bhutalinga Chaitya inside.jpg|பூதலிங்க சைத்தியத்தின் உட்புறம் 
File:Bhutalinga Buddhist cells.jpg|பிக்குகள் தங்குதவதற்கான சிற்றறைகளும், சைத்தியமும் 
File:Amba-Ambika caves.jpg|அம்பா-அம்பிகா குகைகள் 
File:Amba-Ambika Chaitya hall.jpg|அம்பா-அம்பிகை குகையின் சைத்தியம் 
File:Amba-Ambika cell.jpg|அம்பா-அம்பிகா குகையின் அறைகளில் ஓவியங்கள் 
File:Bhimasankar group of caves in Manmodi.jpg|thumb|பீமசங்கர் குகைகள் 
File:Silver coin of Nahapana British Museum.jpg|மேற்கு சத்திரபதி மன்னரின் அமைச்சரின் உதவியால் நிறுவப்பட்ட மன்மோடி குகைகள், கிபி 124
File:Bhimashankar Caves.jpg|பீம்சங்கர் குகைகள்
File:Bhimasankar group Chaitya.jpg|பீம்சங்கர் குகையின் சைத்தியம் 
File:Manmodi Caves Ambika Group (Pratik Butte Patil).jpg|மன்மோடி குகைகளின், அம்பிகா குகைகள் 
File:Manmodi Caves - Bhootleni Chaitya (Pratik Butte Patil)2.jpg|பூதலிங்க குகையின் சைத்தியம் 
File:Manmodi Chaitya Hall facade medallion.jpg|தியான மண்டப சைத்தியம், மன்மோடி குகை
File:Manmodi Caves Two story Vihara (Pratik Butte Patil).jpg|இரண்டு அடுக்குகள் கொண்ட மன்மோடி விகாரை


## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்
* இந்தியக் குடைவரைக் கோயில்கள்

## மேற்கோள்கள்

## வெளி இணைப்புகள்

* Kevin Standage, An Indian Travel Photography Blog (Manmodi caves)

பகுப்பு:புனே மாவட்டம்
பகுப்பு:மகாராட்டிரத்தில் உள்ள குகைகள்
பகுப்பு:இந்தியக் குடைவரைக் கோயில்கள்
பகுப்பு:இந்தியக் கட்டிடக்கலை
கொண்டன குகைகள்

**கொண்டன குகைகள்** (**Kondana Caves**) இந்தியாவின் மகாராட்டிரா மாநிலத்தின், புனே மாவட்டத்தின், லோணாவ்ளா எனும் மலைப்பகுதிக்கு வடக்கே 33 கி.மீ. தொலைவிலும், கர்லா குகைகளிலிருந்து வடமேற்கே 16 கி.மீ. தொலைவிலும் அமைந்த 16 பௌத்தக் குடைவரைகளைக் கொண்ட குகைகளாகும்.
கொண்டன குகைகள் நான்கு குடைவரைகளுடன் கூடியது.

இக்குடைவரையின் சைத்தியத்தின் முற்புறத்தில், இப்பௌத்தக் குடைவரைகளை நிறுவுவதற்கு உதவிய கொடையாளர்களின் பெயர்கள் கல்வெட்டுக்களில் குறிக்கப்பட்டுள்ளது.

கொண்டன குகை எண் ஒன்றின் சைத்தியத்தின் நுழைவு வாயில் அழகிய பெரிய வளைவு கொண்ட சிற்ப வேலைப்பாடுகளுடன் உள்ளது.  குகை  எண் 2ல் விகாரை அமைந்துள்ளது. குகை எண் 3ல் பிக்குகள் தங்கும் சிற்றறைகளுடன் கூடியது. குகை எண் 4ல் பிக்குகள் தங்கும் ஒன்பது சிற்றைறைகளும், மழைநீர் சேமிக்கும் அமைப்பும் உள்ளது.
## படக்காட்சிகள்


File:Kondana Chaitya.jpg|கொண்டன குகை சைத்தியத்தின் நுழைவாயில்
File:Kondana Chaitya dagoba.jpg| thumb|left|சைத்தியத்தின் தூபி 
File:Kondana caves chaitya facade detail.jpg|சைத்தியத்தின் சிற்பங்கள் 
File:Kondana half head.jpg|thumb|சிற்பத்தின் தலை அருகில் கல்வெட்டுக் குறிப்புகள்
File:Kondana Vihara.jpg|விகாரையின் உட்புறம் 
File:Kondana caves vihara veranda.jpg| விகாரையின் தாழ்வாரம் 

## இதனையும் காண்க

* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்

## வெளி இணைப்புகள்

* Kevin Standage, An Indian Travel Photography Blog (Kondana caves)
*  கொண்டன குகைகள் - காணொளி

வார்ப்புரு:புனே மாவட்டம்

பகுப்பு:புனே மாவட்டம்
பகுப்பு:பௌத்த கட்டிடங்கள்
பகுப்பு:பௌத்த யாத்திரைத் தலங்கள்
பகுப்பு:குடைவரைகள்
பகுப்பு:மகாராட்டிரத்தில் உள்ள குகைகள்
பகுப்பு:இந்தியக் குடைவரைக் கோயில்கள்
பகுப்பு:இந்தியத் தொல்லியற்களங்கள்
பகுப்பு:குடைவரைக் கோயில்கள்
பகுப்பு:இந்தியக் கட்டிடக்கலை